hotchpotch/miracl-hf-unified huggingface dataset:
ডক্টর অব মেডিসিন
ডক্টর অব মেডিসিন (লাতিন ভাষার "মেদিসিনায়ে দক্তর" থেকে এম.ডি.) হল একটি মেডিক্যাল ডিগ্রি। বিভিন্ন এলাকায় এর অর্থে ভিন্নতা রয়েছে। কয়েকটি দেশে এম.ডি. দিয়ে প্রথম পেশাদারী স্নাতক ডিগ্রি বুঝানো হয়, যা কোন চিকিৎসা প্রতিষ্ঠান থেকে প্রাথমিক স্নাতকদের দেওয়া হয়। অন্যান্য দেশে, এম.ডি. দিয়ে মেডিক্যাল স্নাতকদের জন্য বরাদ্দকৃত একাডেমিক গবেষণা ডক্টরেট, উচ্চতর ডক্টরেট, সম্মানসূচক ডক্টরেট বা উন্নত ক্লিনিক্যাল কোর্সওয়ার্ক ডিগ্রি বুঝানো হয়। এসব দেশে প্রথম পেশাদারী ডিগ্রি সমমান ডিগ্রি বিভিন্ন রকমের হয়ে থাকে (যেমন - যুক্তরাজ্যের রীতি অনুসারে বিভিন্ন দেশে ব্যাচেলর অব মেডিসিন, ব্যাচেলর অব সার্জারি বা এমবিবিএস)।
১৭০৩ সালে গ্লাসগো বিশ্ববিদ্যালয়ের প্রথম মেডিক্যাল স্নাতক স্যামুয়েল বেনিওনকে ডক্টব অব মেডিসিন একাডেমিক ডিগ্রি প্রদান করা হয়।
ইংল্যান্ডে বিশ্ববিদ্যালয় মেডিক্যাল শিক্ষায় এম.বি. এবং স্কটল্যান্ডে এম.ডি. যোগ্যতা পর্যন্ত পৌছানো যায়। উনিশ শতাব্দীর মাঝামাঝি সময়ে যেসকল সরকারি প্রতিষ্ঠান মেডিক্যাল অনুশীলন পরিচালনা করত, তাদের স্কটল্যান্ড ও ইংল্যান্ড থেকে দ্বৈত ব্যাচলর অব মেডিসিন ও ব্যাচেলর অব সার্জারি (এমবি বিএস/এমবিসিএইচবি/এমবি বিচির/বিএম বিসিএইচ ইত্যাদি) ডিগ্রি অর্জন করতে হত। উত্তর আমেরিকার মেডিক্যাল প্রতিস্তানসমূহ স্কটল্যান্ডের প্রাচীন বিশ্ববিদ্যালয়ের রীতি অনুসারে আঠার শতাব্দীর শেষভাগে এম.বি. ডিগ্রির পরিবর্তে এমওডি ডিগ্রি প্রদান শুরু করে। নিউ ইয়র্কের কলাম্বিয়া ইউনিভার্সিটি কলেজ অব ফিজিসিয়ান্স অ্যান্ড সার্জন্‌স হল প্রথম মার্কিন বিশ্ববিদ্যালয়, যেখান থেকে এমবি ডিগ্রির পরিবর্তে এমডি ডিগ্রি প্রদান করা হয়।
ডক্টর অব মেডিসিন ডিগ্রি প্রদান করার শুরুর দিকের উত্তর আমেরিকার মেডিক্যাল প্রতিষ্ঠানসমূহ হল কলাম্বিয়া, পেন, হার্ভার্ড, ম্যারিল্যান্ড ও ম্যাকগিল। এই উত্তর আমেরিকার মেডিক্যাল প্রতিষ্ঠানসমূহ ইংল্যান্ড ও স্কটল্যান্ডের প্রশিক্ষিত চিকিৎসক ও শল্য চিকিৎসকেরা প্রতিষ্ঠা করেন।
১৮৬০ এর দশকে বোস্টনের নিউ ইংল্যান্ড মেডিক্যাল কলেজ থেকে "ডক্ট্রেস অব মেডিসিন" বা মেদিসিনায়ে দক্ত্রিক্স নামে একটি স্ত্রীবাচক ডিগ্রি প্রদান করা হয়।
অহনা রহমান লাকি
অহনা রহমান লাকি (জন্ম: ৪ এপ্রিল, ১৯৮৭) একজন বাংলাদেশী অভিনেত্রী ও মডেল, যিনি অহনা নামে নিয়ে তার কর্মজীবন শুরু করেন।
অহনা মিরপুর গার্লস হাইস্কুল থেকে মাধ্যমিক পাশ করেন তারপর ঢাকা কমার্স কলেজ থেকে উচ্চ মাধ্যমিক শেষ করেন। এরপর বিবিএ শেষ করেন।
অহনা ২০০৭ সাল থেকে তার অভিনয় জীবন শুরু করেন।
ডক্টর অব এডুকেশন
ডক্টর অব এডুকেশন (লাতিন "এদুকেশনিস দক্তর বা দক্তর এদুকেশনিস" থেকে এড.ডি. বা ডি.এড.) হল শিক্ষাক্ষেত্রে গবেষণায় অবদানের জন্য প্রদত্ত ডক্টরাল ডিগ্রি। এই ডিগ্রি গ্রহীতারা বিভিন্ন শিক্ষা, বেসামরিক, প্রাইভেট প্রতিষ্ঠান ও সরকারি প্রতিষ্ঠানে শিক্ষা, গবেষণা, প্রশাসন, চিকিৎসা বা পেশাদারী অবস্থান দখল করে।
মার্কিন যুক্তরাষ্ট্রে উনিশ শতাব্দীর শেষ ভাগে যখন গবেষণা বিশ্ববিদ্যালয়সমূহ প্রতিষ্ঠা হয়, তখন শুরু থেকেই বিজ্ঞান ও কলায় ডক্টরেট প্রদান করা হতো। বিংশ শতাব্দীর শুরু থেকে, এই বিশ্ববিদ্যালয়সমূহ পেশাদারী ক্ষেত্রেও ডক্টরেট ডিগ্রি প্রদান শুরু করে। প্রথম পেশাদারী ডিগ্রি প্রদান করা হয়েছিল চিকিৎসা ও আইন বিষয়ে। স্বল্পকাল পরেই, অভিজ্ঞ ব্যক্তিদের সামাজিক চাহিদা অনুসারে শিক্ষাও ডক্তরেট প্রদান শুরু হয়। ১৮৯৩ সালে কলাম্বিয়া বিশ্ববিদ্যালয়ের টিচার্স কলেজ থেকে শিক্ষা ক্ষেত্রে প্রথম ডক্টর অব ফিলোসোফি (পিএইচডি) ডিগ্রি প্রদান করা হয়। ১৯২১ সালে হার্ভার্ড বিশ্ববিদ্যালয় থেকে প্রথম ডক্টব অব এডুকেশন (এড.ডি.) প্রদান করা হয়। ১৯৩৪ সালে টিচার্স কলেজেও এড.ডি. ডিগ্রি চালু হয়। দুই প্রতিষ্ঠানেই উচ্চ-মান সম্পন্ন গবেষণার জন্য শিক্ষার আন্তঃশৃঙ্খলাপূর্ণ প্রকৃতি এবং পরিমাণগত ও গুণগত পদ্ধতির অভিজ্ঞতা প্রয়োজন।
কানাডায় বিশ্ববিদ্যালয়ে শিক্ষা অনুষদ থেকে এড.ডি. ডিগ্রি প্রদান করা হয় এবং এটি শিক্ষায় একটি টার্মিনাল ডিগ্রি। মার্কিন যুক্তরাষ্ট্র ও যুক্তরাজ্যের মত, কয়েকটি বিশ্ববিদ্যালয়ে (যেমন - সিমন ফ্রেজার বিশ্ববিদ্যালয়) এড.ডি. ডিগ্রি প্রদান করে, অন্যদিকে কয়েকটি বিশ্ববিদ্যালয় (ম্যাকগিল, কুইন্স, টরন্টো, ম্যানিটোবা ও নিউ ব্রান্সউইক বিশ্ববিদ্যালয়) শিক্ষায় পিএইচডি ডিগ্রি প্রদান করে, আবার কয়েকটি বিশ্ববিদ্যালয় (অন্টারিও ইনস্টিটিউট ফর স্টাডিজ ইন এডুকেশন, ওয়েস্টার্ন অন্টারিও বিশ্ববিদ্যালয়, আলবার্টা, কালগ্যারি ও ব্রিটিশ কলাম্বিয়া বিশ্ববিদ্যালয়) দুই ডিগ্রিই প্রদান করে।
ভাল থেকো
ভাল থেকো হল গৌতম হালদার পরিচালিত ২০০৩ সালের ভারতীয় বাংলা ভাষার নাট্য চলচ্চিত্র। এটি লিনা গঙ্গোপাধ্যায়ের "জন্মদিন" গল্প অবলম্বনে নির্মিত হয়েছে। এতে শ্রেষ্ঠাংশে অভিনয় করেন সৌমিত্র চট্টোপাধ্যায়, জয় সেনগুপ্ত, দেবশংকর হালদার ও বিদ্যা বালান। এটি বিদ্যার অভিষেক চলচ্চিত্র।
চলচ্চিত্রটি ৫১তম জাতীয় চলচ্চিত্র পুরস্কারে শ্রেষ্ঠ চিত্রগ্রহণ, শ্রেষ্ঠ শব্দগ্রহণ ও বিশেষ জুরি পুরস্কার লাভ করে।"ভাল থেকো" চলচ্চিত্রটি ২৫ ডিসেম্বর ২০০৩ ভারতে মুক্তি পায়। ছবিটি ২০০৪ সালে ব্যাংকক চলচ্চিত্র উৎসবে প্রদর্শিত হয়।
ব্রিয়ানা হিল্ডারব্রান্ড
ব্রিয়ানা চেটলিন হিল্ডারব্রান্ড (জন্ম আগষ্ট ১৪, ১৯৯৬) হলেন একজন মার্কিন অভিনেত্রী। তিনি মার্কিন ওয়েব ভিত্তিক ধারাবাহিক "এনি আনডকুমেন্টেড"-এ হাজির হওয়ার জন্য, এবং ২০১৬ সালে মুক্তিপ্রাপ্ত কল্পবিজ্ঞান দৃশ্যকাব্য সমৃদ্ধ জনপ্রিয় মার্কিন চলচ্চিত্র "ডেডপুল"-এ নেগোসনিক টিনএজ ওয়্যারহেড হিসেবে অভিনয় করার জন্য বিশেষ ভাবে পরিচিত।
হিল্ডারব্রান্ড মার্কিন ওয়েব ধারাবাহিক"এনি আনডকুমেন্টেড"-এ অভিনয় করেছেন, যেটি ২০১৪ সালে আয়োজিত ২০১৪ নিউ ইয়র্ক টিভি ফ্যাস্টিবাল-এ সেরা ওয়েব সিরিজ হিসেবে ষোষিত হয়। ওয়েব সিরিজটি তৈরী করেছিলেন মার্কিন চলচ্চিত্র নির্মাতা ডেনিয়েল হাসিয়া, এলাইনি লো এবং মার্কিন প্রযোজক এবং অভিনেতা ব্রায়ান ইয়াং।
২০১৫ সালের ৩০শে মে, হিল্ডারব্রান্ড কল্পবিজ্ঞান দৃশ্যকাব্য সমৃদ্ধ জনপ্রিয় মার্কিন চলচ্চিত্র "ডেডপুল"-এ নেগোসনিক টিনএজ ওয়্যারহেড নামক সুপারহিরো হিসেবে অভিনয় করা উদ্দেশ্যে অভিনয় শিল্পীদের দলের সাথে যোগ দেন। চলচ্চিত্রটির চিত্রায়ন শুরু হয় ২০১৫ সালের এপ্রিল মাসে, কানাডার ব্রিটিশ কলাম্বিয়া প্রদেশের ভ্যানকুভার শহরে, এবং মুক্তি পায় ২০১৬ সালের ১২ই ফেব্রুয়ারীতে। এছাড়াও তিনি ২০১৬ সালে মুক্তি পাওয়া মার্কিন রোমান্টিক দৃশ্যকাব্যের চলচ্চিত্র "ফাস্ট গার্ল আই লাভড"-এ অভিনয় করেছেন, যেখানে তাকে তিনি মার্কিন অভিনেত্রী ডিলান গুলেলা এবং অভিনেতা মায়েট্রো আরিয়াস-এর পাশাপাশি আবির্ভূত হয়েছিলেন।
২০১৭ সালের জুলাই মাসে, হিল্ডারব্রান্ডকে মার্কিন টেলিভিশন চ্যানেল ফক্স-এ প্রচারিত সাহিত্য সংকলন অধীরতামূলক দৃশ্যকাব্যের ধারাবাহিক "দ্য এক্সরসিস্ট" এর ২য় সিজনের জন্য মূল অভিনয় শিল্পীদের সাথে যুক্ত করা হয়।
হিল্ডারব্রান্ড নিজেকে একজন কুইয়ার হিসেবে চিহ্নিত করেছেন।
ভালো থেকো
ভালো থেকো হল জাকির হোসেন রাজু রচিত ও পরিচালিত ২০১৮ সালের বাংলাদেশী প্রণয়ধর্মী চলচ্চিত্র। দি অভি কথাচিত্রের ব্যানারে চলচ্চিত্র প্রযোজনা করেছেন জাহিদ হাসান অভি। এতে শ্রেষ্ঠাংশে অভিনয় করেছেন আরিফিন শুভ, তানহা তাসনিয়া ও আসিফ ইমরোজ।২০১৬ সালের ২০ সেপ্টেম্বর এফডিসির ৮ নম্বর ফ্লোরে চলচ্চিত্রটির মহরত অনুষ্ঠিত হয়। মহরতের পর ছবিটির চিত্রায়ন শুরু হয়। নেপালে ছবির দুটি গানের দৃশ্যায়ন হয়।
২০১৮ সালের জানুয়ারি মাসে ছবিটি সেন্সর ছাড়পত্রের জন্য জমা দেওয়া হয় এবং একই মাসের ছাড়পত্র লাভ করে।
"ভালো থেকো" চলচ্চিত্রের সুর ও সঙ্গীত পরিচালনা করেছেন শফিক তুহিন ও স্যাভি গুপ্ত। এতে চারটি গান রয়েছে। গানের কথা লিখেছেন জাহিদ হাসান অভি, প্রিয় চট্টোপাধ্যায় ও জাকির হোসেন রাজু। চলচ্চিত্রের তিনটি গান - "বিয়ে", "হিল" ও "মন দিওয়ানা" ইউটিউবে প্রকাশিত হয়েছে।
বেশ কয়েকবার মুক্তির তারিখ পিছানোর পর ২০১৮ সালের ৯ ফেব্রুয়ারি চলচ্চিত্রটি প্রেক্ষাগৃহে মুক্তি দেওয়ার তারিখ ধার্য করা হয়। ছবির প্রধান অভিনেতা আরিফিন শুভর জন্মদিন ২ ফেব্রুয়ারিতে ছবিটি মুক্তির তারিখ ধার্য করা হলেও পরবর্তীতে প্রযোজক ও পরিবেশক জাহিদ হাসান অভি ৯ ফেব্রুয়ারি ছবিটি মুক্তির সিদ্ধান্ত নেন।
বিপর্যয়ের সম্মুখীন বিশ্ব ঐতিহ্যের তালিকা
বিপর্যয়ের সম্মুখীন বিশ্ব ঐতিহ্যের তালিকাবিপর্যয়ের সম্মুখীন বিশ্ব ঐতিহ্যের তালিকা , বিশ্ব ঐতিহ্য সম্মেলনের প্রবন্ধ ১১.৪ অনুযায়ী বিশ্ব ঐতিহ্য কমিটির মাধ্যমে জাতিসংঘের শিক্ষা, বিজ্ঞান,সাংস্কৃতিক সংগঠন (ইউনেস্কো) করা হয়।এটি ১৯৭২ সালে বিশ্ব ঐতিহ্যবাহী স্থানগুলি নামকরণ এবং পরিচালনা করার জন্য।তালিকার মধ্যে অন্তর্ভুক্ত স্থান গুলি সংরক্ষন করার জন্য সাহায্য চাওয়া হয়।
মারে চ্যাপেল
মারে আর্নেস্ট চ্যাপেল (; জন্ম: ২৫ জুলাই, ১৯৩০ - মৃত্যু: ৩১ জুলাই, ১৯৮৫) ক্রাইস্টচার্চে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার ছিলেন। ১৯৫৩ থেকে ১৯৬৬ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। এছাড়াও নিউজিল্যান্ড দলকে নেতৃত্ব দিয়েছেন। ঘরোয়া প্রথম-শ্রেণীর ক্রিকেটে ক্যান্টারবারি ও সেন্ট্রাল ডিস্ট্রিক্টসের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও বামহাতে মিডিয়াম বোলিংয়ে পারদর্শীতা দেখিয়েছেন মারে চ্যাপেল।
১৯ বছর বয়সে প্রথম-শ্রেণীর ক্রিকেট খেলতে নামেন। শুরুতে ক্যান্টারবারির পক্ষে ১৯৪৯-৫০, ১৯৫২-৫৩ থেকে ১৯৬০-৬১ এবং পরবর্তীতে সেন্ট্রাল ডিস্ট্রিক্টসের পক্ষে ১৯৫০-৫১ থেকে ১৯৫১-৫২, ১৯৬২-৬৩ মৌসুম থেকে ১৯৬৫-৬৬ মৌসুম পর্যন্ত খেলেন।
প্লাঙ্কেট শীল্ডের চার মৌসুমে খেলার পর ১৯৫২-৫৩ মৌসুমে জাতীয় পর্যায়ে সকলের নজরে কাড়েন। এ সময়ে সর্বোচ্চ রান তুলেন ৭৯। সফরকারী দক্ষিণ আফ্রিকার বিপক্ষে ক্যান্টারবারির সদস্যরূপে ব্যাটিং উদ্বোধন করে ১৬৫ ও ৮৮ রান তুলেন। ফলশ্রুতিতে দক্ষিণ আফ্রিকার বিপক্ষে সিরিজের দ্বিতীয় টেস্টে খেলার জন্য তাঁকে অন্তর্ভূক্ত করা হয়। পরের মৌসুমে দক্ষিণ আফ্রিকা সফরে যান। ১৯৫৫-৫৬ মৌসুমে অকল্যান্ডের বিপক্ষে নিজস্ব সেরা বোলিং পরিসংখ্যান ৫/২৪ গড়েন।
১৩ মার্চ, ১৯৫৩ তারিখে দক্ষিণ আফ্রিকার বিপক্ষে টেস্ট অভিষেক ঘটে মারে চ্যাপেলের। ১৩ বছরের খেলোয়াড়ী জীবনে ১৪ টেস্টে অংশগ্রহণের সুযোগ হয় তাঁর। শুধুমাত্র ব্যাটিংয়েই পারদর্শী ছিলেন। তবে, ব্যাপক অর্থে তিনি তেমন সফলতা পাননি। মাত্র তিনবার পঞ্চাশোর্ধ্ব রানের ইনিংস খেলেছেন ও ব্যক্তিগত সর্বোচ্চ রানের ইনিংসটি ছিল ৭৬ রানের।
১৯৫৩-৫৪ ও ১৯৬১-৬২ মৌসুমে দক্ষিণ আফ্রিকা সফরে যান। ১৯৬৫-৬৬ মৌসুমে ইংল্যান্ডের বিপক্ষে অনুষ্ঠিত সিরিজের প্রথম টেস্টে দলের অধিনায়কত্ব করেন। ১৯৬৫-৬৬ মৌসুমে দ্বিতীয় টেস্টে পায়ে গুরুতর আঘাত পান। ফলশ্রুতিতে তাঁকে খেলোয়াড়ী জীবন থেকে অবসর নিতে বাধ্য হন।
খেলোয়াড়ী জীবন থেকে অবসর নেয়ার পর ১৯৭১-৭২ মৌসুমে নিউজিল্যান্ড দলের ব্যবস্থাপকের ভূমিকায় অবতীর্ণ হন ও ওয়েস্ট ইন্ডিজ সফরে যান। আঘাতের কারণে দলের খেলোয়াড়ের সংখ্যা দশে নেমে যাওয়ায় উইনওয়ার্ড আইল্যান্ডসের বিপক্ষে খেলেন। তবে, বৃষ্টিবিঘ্নিত খেলায় তিনি ব্যাট, বল কিংবা মাঠে নামেননি। উইজডেনে হেনরি ব্লোফেল্ড তাঁর এ সফরের ব্যবস্থাপনার বিষয়ে উচ্ছ্বসিত প্রশংসা করেন। তিনি অনেক ধরনের চাপ থেকে খেলোয়াড়দেরকে মুক্ত রাখার চেষ্টা চালান ও বিজ্ঞ পরামর্শকের ভূমিকা গ্রহণ করেন। এ সফরের সফলতায় তিনি অবশ্যই ধন্যবাদ পাবার যোগ্য দাবীদার ছিলেন।
এছাড়াও তিনি ১৯৭৬-৭৭ মৌসুমে নিউজিল্যান্ড দলকে নিয়ে ভারত ও পাকিস্তান গমন করেন। ১৯৮৬ সালে দলকে নিয়ে ইংল্যান্ড সফরে যাবার কথা ছিল তাঁর।
৩১ জুলাই, ১৯৮৫ তারিখে ৫৫ বছর বয়সে ওয়াইকাতোর হ্যামিল্টনে তাঁর দেহাবসান ঘটে।
রেমাক্রী ইউনিয়ন
রেমাক্রী বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।
রেমাক্রী ইউনিয়নের আয়তন ১৪৪,৯১২ একর (৫৮৬.৪৪ বর্গ কিলোমিটার)। এটি থানচি উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী রেমাক্রী ইউনিয়নের লোকসংখ্যা ৪,০৬৯ জন। এর মধ্যে পুরুষ ২,১৮৮ জন এবং মহিলা ১,৮৮১ জন।
থানচি উপজেলার সর্ব-দক্ষিণে রেমাক্রী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২২ কিলোমিটার। এ ইউনিয়নের উত্তরে তিন্দু ইউনিয়ন; পশ্চিমে আলীকদম উপজেলার আলীকদম সদর ইউনিয়ন, কুরুকপাতা ইউনিয়ন ও মায়ানমারের রাখাইন প্রদেশ; দক্ষিণে মায়ানমারের রাখাইন প্রদেশ এবং পূর্বে মায়ানমারের চিন প্রদেশ অবস্থিত।
রেমাক্রী ইউনিয়ন থানচি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
রেমাক্রী ইউনিয়নের স্বাক্ষরতার হার ৪%। এ ইউনিয়নে ১টি নিম্ন মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
রেমাক্রী ইউনিয়নে যোগাযোগের প্রধান সড়ক হল থানচি-রেমাক্রী সড়ক। প্রধান যোগাযোগ মাধ্যম জীপগাড়ি।
রেমাক্রী ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে রেমাফং খাল।
রেমাক্রী ইউনিয়নের প্রধান ৩টি বাজার হল বড় মোদক বাজার, ছোট মোদক বাজার এবং রেমাক্রী বাজার।
হরিয়াণি ভাষা
হরিয়াণি (দেবনাগরী : हरियाणवी ' বা हरयाणवी ') হলো একটি ইন্দো-আর্য ভাষা। এটি হরিয়াণার অঞ্চল এবং ভারতের রাজস্থানের কিছু অংশে স্থানীয়। এটি দেবনাগরী লিপি ব্যবহার করে লিখিত। এটি আবার হিন্দির উত্তরসীমার উপভাষা হিসেবে বিবেচিত।
এটি উত্তর ভারতীয় রাজ্য হরিয়াণায় সবচেয়ে ব্যাপকভাবে কথ্য।
চলক (গণিত)
গণিতে চলক বা চলরাশি বলতে এমন একটি রাশিকে বোঝায় যার মান কোন গাণিতিক সমস্যা বা পরীক্ষণের প্রেক্ষাপটে অজ্ঞাত ও পরিবর্তনশীল এবং এটি কোন প্রদত্ত সেটের বিভিন্ন মান গ্রহণ করতে পারে। সাধারণত একটিমাত্র বর্ণ দিয়ে একটি চলককে নির্দেশ করা হয়। এর বিপরীতে জ্ঞাত, অপরিবর্তনশীল রাশিকে ধ্রুবক বলা হয়। বীজগাণিতিক গণন প্রক্রিয়াতে সংখ্যার পরিবর্তে চলক ব্যবহার করে একটিমাত্র গণনার মাধ্যমে অনেকগুলি সদৃশ গাণিতিক সমস্যার সমাধান করা হয়।
সাধারণত যে পরিমাপযোগ্য রাশিটির মান অজানা ও পরিবর্তনশীল, সেটির নামের আদ্যবর্ণটি দিয়ে এর চলরাশিটিকে নির্দেশ করা হয়। যেমন - E দিয়ে Energy, V দিয়ে Volt, ইত্যাদি। তবে আরও সাধারণভাবে x, y, z এই বর্ণগুলি ব্যাপকভাবে ব্যবহৃত হয়।
থানচি সদর ইউনিয়ন
থানচি সদর বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।
থানচি সদর ইউনিয়নের আয়তন ৫৫,৯২৫ একর (২২৬.৩২ বর্গ কিলোমিটার)।
২০১১ সালের পরিসংখ্যান অনুযায়ী থানচি সদর ইউনিয়নের লোকসংখ্যা ৫,৪৫৮ জন। এর মধ্যে পুরুষ ৩,০০৩ জন এবং মহিলা ২,৪৫৩ জন।
থানচি উপজেলার উত্তরাংশে থানচি সদর ইউনিয়নের অবস্থান। থানচি উপজেলা সদর এ ইউনিয়নে অবস্থিত। এ ইউনিয়নের দক্ষিণে তিন্দু ইউনিয়ন, পশ্চিমে বলিপাড়া ইউনিয়ন ও আলীকদম উপজেলার চৈক্ষ্যং ইউনিয়ন, উত্তরে বলিপাড়া ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন ও মায়ানমারের চিন প্রদেশ অবস্থিত।
থানচি সদর ইউনিয়ন থানচি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
থানচি সদর ইউনিয়নের স্বাক্ষরতার হার ১৬.১৮%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
থানচি সদর ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।
থানচি সদর ইউনিয়নের মধ্য দিয়ে বয়ে চলেছে সাঙ্গু নদী।
থানচি সদর ইউনিয়নের প্রধান বাজার হল থানচি বাজার।
বলিপাড়া ইউনিয়ন
বলিপাড়া বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।
বলিপাড়া ইউনিয়নের আয়তন ২০,৭৪৯ একর (৮৩.৯৭ বর্গ কিলোমিটার)। এটি থানচি উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী বলিপাড়া ইউনিয়নের লোকসংখ্যা ৫,৭৯১ জন। এর মধ্যে পুরুষ ৩,০৭৯ জন এবং মহিলা ২,৭১২ জন।
থানচি উপজেলার সর্ব-উত্তরে বলিপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের দক্ষিণে থানচি সদর ইউনিয়ন; পশ্চিমে আলীকদম উপজেলার চৈক্ষ্যং ইউনিয়ন, লামা উপজেলার রূপসীপাড়া ইউনিয়ন ও লামা সদর ইউনিয়ন; উত্তরে রুমা উপজেলার গ্যালেংগ্যা ইউনিয়ন ও রেমাক্রীপ্রাংসা ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন ও মায়ানমারের চিন প্রদেশ অবস্থিত।
বলিপাড়া ইউনিয়ন থানচি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি "সেকদু" এবং "থাইক্ষ্যং" এ ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
বলিপাড়া ইউনিয়নের স্বাক্ষরতার হার ১৬.১৮%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।
বলিপাড়া ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।
বলিপাড়া ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে সোনা (চেমা)
খাল।
বলিপাড়া ইউনিয়নের প্রধান বাজার হল বলিপাড়া বাজার।
বাজ
বাজ হলো মাঝারী আকৃতির এক প্রকার শিকারী পাখি। একে ক্ষিপ্রতার প্রতীক মানা হয়।
বাজ মূলত তার তীক্ষ্ণদৃষ্টির জন্য খ্যাত। মেয়ে বাজ পুরুষ বাজের চেয়ে আকৃতিতে বড় হয়।
বাজ সাধারণত নিজের থেকে ছোট আকৃতির জীবজন্তু যেমন মাছ, কাঠবিড়ালী, খরগোশ, ইঁদুর খেয়ে জীবনধারণ করে। এছাড়াও নিজের থেকে ছোটো আকৃতির পাখি যেমন পায়রা, ঘুঘু ইত্যাদি পাখিও এদের খাদ্যতালিকায় থাকে।
বাজের সবচেয়ে বড় আবাসস্থল হলো মধ্য আমেরিকা। এছাড়াও এশিয়াতেও এদের দেখা মেলে। বাংলাদেশে পাখিটি এখন কালেভদ্রে দেখা মেলে।
রনদীপ রায়
রনদীপ রায় (জন্ম: ৮ জুন ১৯৯৩) হচ্ছেন একজন ভারতীয় টেলিভিশন অভিনেতা, যিনি ২০১৪ সালে চ্যানেল ভি-এ সম্প্রচারিত য় কবির সিন্ধিয়া চরিত্রে অভিনয়ের মাধ্যমে অভিনয় জগতে পদার্পণ করেন। ২০১৬ সালে, তিনি স্টার প্লাসে সম্প্রচারিত জনপ্রিয় ধারাবাহিক দিয়া অর বাতি হামে আরিয়ান রাঠী চরিত্রে অভিনয় করেছেন। তিনি কারিনা কাপুর, প্রিয়াঙ্কা চোপড়া, দিশা পাটানি এবং রণবীর সিংয়ের মতো বলিউড অভিনয়শিল্পীদের সাথে বেশ কয়েকটি প্রকল্পে মডেলিং করেছেন। তিনি এ পর্যন্ত প্রায় ১২০টি টেলিভিশন বিজ্ঞাপনে উপস্থিত হয়েছেন।
বর্তমানে তিনি সনি টিভিতে প্রচারিত ধারাবাহিক ইয়ে উন দিনো কি বাত হ্যায়ে সমীর মহেশ্বরী নামে প্রধান চরিত্রে অভিনয় করছেন।
মনিষা সাক্সেনা
মনিষা সাক্সেনা (জন্ম: ১২ এপ্রিল, ১৯৯৩) একজন ভারতীয় মডেল ও টেলিভিশন অভিনেত্রী. সে এমটিভি ইন্ডিয়ার রিয়ালিটি শো এমটিভি লাভ স্কুল (সিজন 1) এর জন্য পরিচিত। এছাড়াও প্রচারমূলক বিজ্ঞাপন অভিনয় করেছেন।
মনিষা দিল্লি বিশ্ববিদ্যালয় থেকে স্নাতক ডিগ্রী অর্জন করেন। তার বাবা বিমান বাহিনীর কাজ করার কারনে স্কুল জীবন কাটে ভারতের অনেক জায়গায়।
সে সেট ভারতের টেলিভিশন সিরিজ পেধারেয়ার পিয়া কি করেছে। পরবর্তীতে, তিনি রিস্থা লিকেন হুম নয়াতে অভিনয় করেছিলেন। তিনি ছিলেন ইন্ডিয়া টুডে পত্রিকার প্রদান পাতায়।
ব্যা সুজি
ব্যা সু-জি (;জন্ম- ১০ অক্টোবর,১৯৯৪),একজন দক্ষিণ কোরিয়ান গায়িকা ও অভিনেত্রী যিনি সুজি ডাকনামেই বেশি পরিচিত। তিনি জেওয়াইপি এন্টারটেইনমেন্ট-এর অধীনে মিস এ গার্লস গ্রুপের সদস্যও ছিলেন।
ইটো টেক্কো
ইটো টেক্কো হচ্ছে পৃথিবীর প্রাচীনতম ধাতবকর্মের কোম্পানি যা ১১৮৯ সালে প্রতিষ্ঠিত হয়। এটি জাপানের ইয়ামাগাতা প্রশাসনিক অঞ্চলের ৎ্সুরুওকা নগরিতে অবস্থিত।
ইটো আয়রনওয়ার্কস কোং লিমিটেড হচ্ছে বর্তমান কোম্পানির নাম এবং এর প্রধান ক্রেতা সংস্থা হচ্ছে:
জনি সিন্স
স্টিভ ওলফ যিনি জনি সিন্স নামে বেশি পরিচিত, একজন আমেরিকান পর্নোগ্রাফিক অভিনেতা। তিনি প্রায় ৫০০টি প্রাপ্তবয়স্ক চলচ্চিত্রে অভিনয় করেছেন। অভিনয়ের দক্ষতার কারণে তিনি বেশ কিছু পুরস্কার পেয়েছেন এবং বিভিন্ন পুরস্কারের জন্য মনোনীত হয়েছেন। এর মধ্যে ২০১৫ সালের শ্রেষ্ঠ অভিনেতার জন্য এভিএনপুরস্কার উল্লেখযোগ্য। ব্রাজার্স কোম্পানির ভিডিওতে তার উপস্থিতি তাকে অনেক জনপ্রিয়তা দিয়েছে। ২০১৬ সালে জনি সিন্স এক্সবিআইযেড পুরস্কার লাভ করেছেন Vignette Release por Let’s Play Doctor এ সেরা যৌন দৃশ্যে অভিনয়ের জন্য।
জনি সিন্স ১৯৭৮ সালের ৩১ ডিসেম্বর জন্মগ্রহণ করেন। তার জন্ম  মার্কিন যুক্তরাষ্ট্রতে, পিটসবার্গ এর পূর্ব উপকূলে।
২০০৬ সালে তিনি পর্নোগ্রাফিক ইন্ডাস্ট্রিতে প্রবেশ করেন। জনি সিন্সের একজন বন্ধু, যার সাথে তিনি ২১ বছর অতিবাহিত করেছেন, প্রস্তাব দিলেন তার সাথে লস এঞ্জেলেসে যেতে এবং পর্নোগ্রাফিতে অভিনয় করতে। তখন জনি সিন্স তার বন্ধুর প্রস্তাব নাকচ করে দেন। কয়েক বছর পরে একটি নির্মাণ কোম্পানিতে কাজ করে অস্বস্তি চলে আসলো সিন্সের। তিনি তখন তার বন্ধুর সেই প্রস্তাব পুনর্বিবেচনা করলেন। তিনি সেখান থেকে অ্যাঞ্জেলিনা শহরে গেলেন। নতুন শহরে এসে জীবনধারনের মতো ছোট কিছু চাকরী পেলেন। কিছুদিন পর, ২৮ বছর বয়সে, পর্নোগ্রাফিতে তিনি তার প্রথম চুক্তিপত্র পেলেন।
২০০৮ সালে ডিজিটাল প্লেগ্রাউন্ডের প্রোডাকশনের "চিয়ার লিডার" চলচ্চিত্রে কাজ করলেন। চলচ্চিত্রটি সে'বছরের বহুল বিক্রি হওয়া এবং ভাড়া নেওয়া চলচ্চিত্র হিসেবে দারুন ব্যবসা করলো। একই সাথে ৯টি এভিএন পুরস্কারের মধ্যে ৪টিই জয় করে নিলো। সেই বছরে উক্ত কোম্পানিতে জনি সিন্সের এটাই একমাত্র পরিবেশনা ছিলো না, তিনি আরো একটি চলচ্চিত্রে কাজ করেছেন। এই সময়ের মধ্যে কানাডার একটি কোম্পানি ব্রাজার্সের সাথে তিনি চুক্তিবদ্ধ হন। কর্মজীবনের সেরা কাজ গুলো তিনি ব্রাজার্সে করেছেন। ফলে তিনি ব্যাপক খ্যাতি অর্জন করেন।
২০১৩ সালে তিনি সিক্রেট এডমিরার এ অভিনয় করেন। ২০১৪ সালে উক্ত চলচ্চিত্র এভিএন পুরস্কারের জন্য মনোনীত হয়।
জনি সিন্স পর্নহাব কোম্পানির সাথে চুক্তিবদ্ধ হয়েছেন এমন একটি পর্নোগ্রাফিক চলচ্চিত্র নির্মাণ করতে, যার শুটিং হবে মহাকাশে। উক্ত চলচ্চিত্রে তার সাথে নারী শিল্পী হিসেবে অভিনয় করবেন ইভা লোভিয়া। এর আনুমানিক খরচ ৩৪ লক্ষ মার্কিন ডলার।
জনি সিন্স তার কর্মজীবনে বিভিন্ন পুরস্কারের জন্য মনোনয়ন পেয়েছেন।
= আরো দেখুন =
সুব্রত (অভিনেতা)
সুব্রত বড়ুয়া হলেন একজন বাংলাদেশী চলচ্চিত্র অভিনেতা।
সুব্রত ১৯৮৫ সালে মহম্মদ হান্‌নান পরিচালিত "রাই বিনোদিনী" দিয়ে চলচ্চিত্রে আত্মপ্রকাশ করেন। পরবর্তীতে একই পরিচালকের "মালা বদল" ও "মাইয়ার নাম ময়না" চলচ্চিত্র দিয়ে বাংলাদেশী চলচ্চিত্রে শক্ত অবস্থান গড়ে তুলেন। প্রধান চরিত্রে তার অভিনীত অন্যান্য উল্লেখযোগ্য চলচ্চিত্র হল নারায়ণ ঘোষ মিতা পরিচালিত "হারানো সুর" (১৯৮৭), রফিকুল বারী চৌধুরী পরিচালিত "চণ্ডীদাস ও রজকিনী" (১৯৮৭), এফ কবির চৌধুরী পরিচালিত "তালা চাবি", কামরুজ্জামান পরিচালিত "সততা", মোস্তফা আনোয়ার পরিচালিত "পুষ্পমালা", ইবনে মিজান পরিচালিত "নাগজ্যোতি" ও "সাগর কন্যা"।
আশির দশক থেকে সুব্রত বাংলা সিনেমার জনপ্রিয় একজন অভিনেতা হিসাবে পরিচিত। তিনি তার দক্ষ অভিনয় দারা বহু জনপ্রিয় ছবি উপহার দিয়েছেন। তিনি অভিনয় জীবনে তার সহ অভিনেতা দোয়েলের সাথে প্রেমে জড়িয়ে জান, পরবর্তীতে ১৯৮৮ সালে তারা বিবাহ বন্ধনে আবদ্ধ হন। তাদের সংসার জীবনে দুটি সন্তান রয়েছে। তাদের কন্যা সন্তান প্রার্থনা ফারদিন দীঘি ইতিমধ্যে বাংলা সিনেমার একজন শিশু চরিত্রে জনপ্রিয়তা লাভ করেছেন।
হবিগঞ্জ সরকারি মহিলা কলেজ
হবিগঞ্জ সরকারি মহিলা কলেজ হবিগঞ্জ সদরে অবস্থিত একটি শিক্ষা প্রতিষ্ঠান।কলেজটি সরকারি ভাবে পরিচালিত হয়ে আসছে।
হবিগঞ্জ সরকারি মহিলা কলেজ, ডাক ও জেলা-হবিগঞ্জ।
কলেজটি তিন তলা বিশিষ্ট। মূল ভবন ০১ টি, একাডেমিক ভবন-০১ টি ও ৪ তলা বিশিষ্ট ছাত্রী নিবাস ০১ টি।
১ নভেম্বর ১৯৮৫ খ্রিস্টাব্দে কলেজটি বেসরকারি ভাবে স্থাপিত হয়। পরবর্তীতে ৫ এপ্রিল ১৯৯৭ খ্রিস্টাব্দে কলেজটি জাতীয়করণ করা হয়।
ছাত্র-ছাত্রীর সংখ্যা (শ্রেণীভিত্তিক)
একাদশ শ্রেণী-৩৬৪ জন
দ্বাদশ শ্রেণী-৪৬৪ জন
ডিগ্রী-১ম বর্ষ-১৭৭ জন
২য় বর্ষ-১৫১ জন
৩য় বর্ষ-১০৬ জন।
শিক্ষাবৃত্তি
একাদশ ও দ্বাদশ শ্রেণীর মোট উপবৃত্তি পাওয়া ছাত্রীর সংখ্যা -২৫০ জন।
২০১১ সালের উচ্চ মাধ্যমিক পরীক্ষায় দুই জন ছাত্রী জিপিএ - ৫ পেয়ে উত্তীর্ণ হয়েছে।
যাজি বিটজ
যাজি বিটজ (জন্ম জুন ১, ১৯৯১) হলেন একজন জার্মান বংশোদ্ভূত, মার্কিন অভিনেত্রী, যিনি হাস্যরস দৃশ্যকাব্যের মার্কিন চলচ্চিত্র "আটলান্টা'তে "ভ্যানেসা" নামক ভূমিকাটির জন্য সবচেয়ে বেশি পরিচিত। এছাড়াও ২০১৬ সালে, তিনি মার্কিন সম্প্রচার ভিত্তিক প্রতিষ্ঠান নেটফ্লিক্স-এর হাস্যরস দৃশ্যকাব্যের সাহিত্য সংকলনমূলক ধারাবাহিক "ইজি" এ আবির্ভূত হয়েছেন। বিটস, ২০১৮ সালে মুক্তি পেতে যাওয়া কল্পবিজ্ঞান দৃশ্যকাব্য সমৃদ্ধ জনপ্রিয় মার্কিন চলচ্চিত্র ডেডপুল ২-এ জনপ্রিয় প্রকাশনা সংস্থ্যা মার্ভেল কমিকস এর একটি চরিত্র নিসা টুরম্যান / ডমিনো ভূমিকায় অভিনয় করেছেন।
বিটজের জন্ম, ১৯৯১ সালের ১লা জুন তথা শনিবার, জার্মানীর রাজধানী বার্লিন শহরে। তার জার্মান পিতা একজন আসবাবপত্র নির্মাতা এবং তার আফ্রিকা-মার্কিন একজন সমাজ সেবক। শিশুকাল থেকেই বিভিন্ন কমিউনিটি নাট্যমঞ্চ এবং স্থানীয় মঞ্চায়নে অভিনয় করার কারণে, যাজি তার গ্রেড স্কুলে এর মধ্যে আনন্দ খুজে পেয়েছিলেন এবং একজন মেয়ে হিসেবে অভিনয় করার মাধ্যমে বেড়ে উঠেন। যাজি নিউ ইয়র্ক শহরের ম্যানহাটন পৌরসভার উত্তর অঞ্চলে অবস্থিত আপটাউন-এ লালিত-পালিত হন, সেখানে অবস্থিত তাদের বাসভবনে তার পিতা-মাতার সাথে ইংরেজী এবং জার্মান উভয় ভাষাতেই ভাবের আদান প্রদান করার মাধ্যমে। তিনি "মস্কোটা নিউ স্কুল", দ্য হার্লেম স্কুল অব আর্টস এবং লাগার্ডিয়া আর্টস হাই স্কুল থেকে প্রশিক্ষন গ্রহণ করেন। তিনি নিউ ইয়র্ক রাজ্যের সারাটোজা শহরে অবস্থিত স্কিডমোর কলেজ-এ পড়াশোনা করেন, যেখান থেকে তিনি ফরাসী ভাষায় একটি স্নাতক ডিগ্রী অর্জন করেন।
বিটজ বর্তমানে নিউ ইয়র্ক শহরের ম্যানহাটন পৌরসভার উত্তর অংশে অবস্থিত হার্লেম নামক স্থানে বসবাস করছেন, যেখানে তিনি কয়েকটি নিউ ইয়র্ক-ভিত্তিক চলচ্চিতে কাজ করছেন। তিনি মার্কিন এবং জার্মানের দ্বৈত নাগরিকত্বের অধিকারী।
রস ডানকান
জন রস ফ্রেডরিক ডানকান (; জন্ম: ২৫ মার্চ, ১৯৪৪) কুইন্সল্যান্ডের হারস্টোন এলাকায় জন্মগ্রহণকারী প্রথিতযশা অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে কুইন্সল্যান্ড ও ভিক্টোরিয়ার প্রতিনিধিত্ব করেছেন রস ডানকান। দলে তিনি মূলতঃ ফাস্ট-মিডিয়াম সিম বোলারের দায়িত্ব পালন করতেন। ১৯৭১ সালে অস্ট্রেলিয়ার পক্ষে একটিমাত্র টেস্টে অংশগ্রহণের সুযোগ ঘটে তাঁর।
১৯৬৪-৬৫ মৌসুম থেকে ১৯৭০-৭১ মৌসুম পর্যন্ত কুইন্সল্যান্ড এবং ১৯৭১-৭২ মৌসুম থেকে ১৯৭২-৭৩ মৌসুম পর্যন্ত ভিক্টোরিয়ার প্রতিনিধিত্ব করেন। ডিসেম্বর, ১৯৭০ সালে মেলবোর্নে ভিক্টোরিয়ার বিপক্ষে নিজস্ব সেরা ৮/৫৫ ও ৫/৭০ লাভ করেন। নিজের সেরা দিনগুলোয় ভয়ঙ্করভাবে বলকে সুইং করানোয় সক্ষম ছিলেন।
১৯৭০-৭১ মৌসুমের অ্যাশেজ সিরিজে অংশ নেয়ার জন্য ইংল্যান্ড দল অস্ট্রেলিয়া সফরে আসে। ভিক্টোরিয়ার সদস্যরূপে দ্বিতীয় প্রস্তুতিমূলক খেলায় অংশ নেয়ার পর মেলবোর্নে সিরিজের পঞ্চম টেস্টে অভিষেক হয় তাঁর। আঘাতগ্রস্ত গার্থ ম্যাকেঞ্জি’র স্থলাভিষিক্ত হন তিনি। দূর্ভাগ্যবশতঃ ব্যাট হাতে মাত্র তিন রান তুলতে সমর্থ হন। প্রথম ইনিংসে ৩০ রান খরচ করলেও কোন উইকেট লাভে সক্ষম হননি। দ্বিতীয় ইনিংসে ব্যাট কিংবা বল করেননি। এমনকি কোন ক্যাচও তালুবন্দী করতে পারেননি। ষষ্ঠ টেস্টে ডেনিস লিলি তাঁর জায়গায় অন্তর্ভূক্ত হলে তিনি দল থেকে বাদ পড়েন। ঐ বছর শেষে ভিক্টোরিয়ায় চলে যান। এরপর আর একটিমাত্র মৌসুমে প্রথম-শ্রেণীর ক্রিকেটে অংশ নেন।
১৯৭১-৭২ মৌসুমে গ্যারি সোবার্সের নেতৃত্বাধীন বহিঃর্বিশ্ব একাদশের বিপক্ষে অস্ট্রেলিয়ার সদস্য হিসেবে খেলেন।
কুজেন্দ্র লাল ত্রিপুরা
কুজেন্দ্র লাল ত্রিপুরা (জন্ম: ৪ নভেম্বর ১৯৬৩) হলেন বাংলাদেশের একজন প্রখ্যাত রাজনীতিবিদ ও ২৯৮ নং (খাগড়াছড়ি) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
ইহুদী ভাষাসমূহ
ইহুদী ভাষাসমূহ বলতে সাধারণতঃ ইস্রায়েলের বাইরে থাকা প্রবাসী ইহুদী সম্প্রদায়গুলোর জনসাধারণের দ্বারা উন্নত ভাষা ও উপভাষাগুলোকে বোঝানো হয়ে থাকে। ইহুদীদের মৌলিক ভাষা হল হিব্রু, যদিও ব্যাবিলনীয় নির্বাসনের পশ্চাৎ ভাষাই হয়ে দাঁড়ায় তাঁদের চলিত ভাষা। ইহুদী ভাষাসমূহে আদিম হিব্রু ও ইহুদী-আরামীয় ভাষাগুলির সাথে স্থানীয় অনিহুদী ভাষাগুলোর একটি সুমধুর সমন্বয় সর্বদা লক্ষণীয়।
প্রাচীন উত্তরপশ্চিম সেমিটিক লিখনের প্রামাণ্যসামগ্রী তাম্রযুগের অন্তিমপর্বে (২৩৫০-১২০০ খ্রীস্টপূর্ব) পাওয়া যায়। এই সময়কালের প্রাচীন হিব্রু ভাষার সাথে অন্যান্য উত্তরপশ্চিম সেমিটিক উপভাষাগুলোর মধ্যে বিশেষ পার্থক্য খুঁজে বের করা কঠিন; তবে, লক্ষণীয় পৃথকীকরণ শুরু হয়ে যায় লৌহযুগ থেকেই (১২০০-৫৪০ খ্রীস্টপূর্ব)। পৃথক ভাষা হিসেবে হিব্রুর উৎপত্তি হয় খ্রীস্টপূর্ব ২য় সহস্রকের দ্বিতীয়ার্ধে জর্দান নদী ও ভূমধ্য সাগরের মধ্যবর্তী কানান অঞ্চলে।
এখনও পর্যন্ত আবিষ্কৃত প্রাচীনতম হিব্রু লিখন (খ্রীস্টপূর্ব ১০ম শতাব্দী)পাওয়া যায় । ১ম সহস্রকের প্রথমাংশে ইস্রায়েলী জাতিসমূহ রাজত্ব স্থাপন করে, যেটি পরে বিভক্ত হয়ে যায় উত্তরে ইস্রায়েল রাষ্ট্র এবং দক্ষিণে যুদাঃ সাম্রাজ্যে। ৭২২ খ্রীষ্টপূর্বে অ্যাসিরীয়দের কাছে যুদ্ধে হেরে ইস্রায়েল রাষ্ট্রের পতন হয়, এবং ৫৮৬ খ্রীষ্টপূর্বে যুদাঃ সাম্রাজ্য বাবিলনীয়দের কাছে পরাজিত হয়। যুদার উচ্চবর্গ নির্বাসিত হয় এবং ইহুদীদের প্রথম মহামন্দির ধ্বংস করা হয়। ঐ সময় আরামীয় ভাষাই ব্যাবিলনে নির্বাসিত ইহুদীদের প্রধান ভাষা হয়ে ওঠে। এর প্রামাণ্যনথি পাওয়া যায় ৫ম শতাব্দী খ্রীস্টপূর্বের এলেফ্যান্টাইনি দ্বীপের কয়েকটি ইহুদী-আরামীয় পাণ্ডুলিপিতে। পরবর্তীকালে পারস্য সাম্রাজ্য যুদাকে একটি প্রদেশের স্বীকৃতি প্রদান করে এবং ইহুদী নির্বাসিতদের স্বদেশে ফিরে যাওয়ার এবং তাদের মহামন্দির পুনর্নির্মাণের অনুমতি দেয়। আরামীয় ভাষা ইস্রায়েলের উত্তরাংশে গালিলেয়া ও সামারিয়াতে সাধারণের চলিত ভাষা হয়ে ওঠে, যদিও যুদাতে হিব্রু ভাষাই খানিকটা আরামীয় প্রভাবের সাথে ব্যবহার করা হত।
৩৩২ খ্রীস্টপূর্বে অ্যালেক্স্যান্ডার যুদাঃ রাজ্য দখল করে। হেলেনীয় কালে যুদেয়া (অর্থাৎ যুদাঃ) হাশমোনীয়দের শাসনে স্বাধীন রাজ্য হয়ে ওঠে। কিন্তু এরপরই রোমীয়রা যুদেয়ার স্বাধীনতার পরিসমাপ্তি ঘটায়; তারা মহান হেরোডকে যুদেয়া প্রদেশের শাসনকর্তার দায়িত্বভার দেন। ৭০ খ্রিস্টাব্দে রোমীয়দের বিরুদ্ধে প্রথম ইহুদী বিদ্রোহে দ্বিতীয় মহামন্দিরের ধ্বংস হয় এবং ১৩২-১৩৫ খ্রিস্টাব্দে দ্বিতীয় বার-কোচবা বিদ্রোহে যুদেয়া থেকে ইহুদী জনগোষ্ঠীর এক বিশাল অংশ প্রস্থান করতে বাধ্য হয়। প্রাচীন হিব্রু ভাষা দ্বিতীয় মহামন্দিরের সময়কালের পশ্চাৎ মিশনীয় হিব্রুতে বিবর্তিত হয়, যেটি ২০০ খ্রীস্টাব্দ নাগাদ মৌখিক প্রচলনের থেকে সরে গিয়ে একটি সাহিত্যিক ভাষাতে পরিণত হয়। প্রবাসী ইহুদী সম্প্রদায়গুলিতে হিব্রু ভাষা সাহিত্যিক ও স্তোত্রপদ্ধতির ভাষা হিসেবে ব্যাপকভাবে ব্যবহৃত হতে থাকে, হিব্রু ভাষার চলিত ভাষা হিসেবে পুনরাবির্ভাবের পূর্বে ইহুদী পণ্ডিতদের সাহিত্য, মধ্যযুগীয় সাহিত্য আর আধুনিক সাহিত্যের ভাষা হয়ে।
মাটির ঔদক ধর্মাবলি
ভূত্বকের উপরিস্থিত মাটির অভ্যন্তরের ফাঁকা স্থানগুলো বায়ু ও পানি দ্বারা পূর্ণ থাকে। ফলে, মাটির প্রকৌশলগত গুণাগুণ বিশ্লেষণে প্রবাহী বলবিদ্যার সাহায্য নেয়া হয়। মাটির অভ্যন্তরস্থ ফাঁকা স্থানসমূহে স্থির বা প্রবহমান পানির ধারার মাটির গুণাগুণে ব্যাপকভাবে পরিবর্তন আনে। পানি সম্বলিত মাটির ধর্মাবলিকে মাটির ঔদক ধর্মাবলি বলা হয়। মাটিতে পানি থাকলে পরে মাটির বৈশিষ্ট্য এত বিচিত্র ধর্ম লাভ করে যে, মৃত্তিকা বলবিদ্যার জনক জনাব টারজাঘি বলেন যে, মাটিতে পানির উপস্থিতি না থাকলে মৃত্তিকা বলবিদ্যা অধ্যয়ন করবার প্রয়োজন পড়তো না।
মাটির মধ্য দিয়ে পানি প্রবাহের ক্ষেত্রে মাটির ভেদ্যতা, মাটির কার্যকরী চাপ, প্রবাহ জালিকা ইত্যাদি বৈশিষ্ট্যকে মাটির ঔদক ধর্মাবলি হিসেবে পাঠ করা হয়।
মাটির মধ্যকার শূন্যস্থানের ভেতর দিয়ে পানি বা কোন তরলের প্রবাহিত হবার ধর্মকে ভেদ্যতা বলা হয়। এটি মাটির অন্যতম গুরুত্বপূর্ণ ঔদক ধর্ম। কোন অবকাঠামো যে মাটির উপর অবস্থিত, তার অন্তর্স্থিত পানির প্রবাহের হার কম-বেশি হলে, তথা ভেদ্যতার মান আদর্শ মানের চেয়ে কম বেশি হলে, পানির অধিক চোয়ানোর ফলে মাটির শক্তিমাত্রা পরিবর্তিত হতে পারে। ফলত, ঐ কাঠামো ধ্বসে পড়তে পারে।
যে মাটির মধ্য দিয়ে পানি প্রবাহিত হতে পারে, সে মাটিকে ভেদ্য মাটি বলে। আর পানি প্রবাহিত হতে না পারলে তাকে অভেদ্য মাটি বলে। সাধারণত, বড় বড় পাথুরে কণা সম্বলিত মাটির ভেদ্যতা অনেক বেশি হয়, এবং কর্দমাক্ত এটেল মাটির ভেদ্যতা সবচেয়ে কম হয়।
১৮৫৬ সালে বিজ্ঞানী ডার্সি কতকগুলো পরীক্ষণের উপর ভিত্তি করে তার বিখ্যাত 'ডার্সির সূত্র' প্রকাশ করেনঃ
' মাটির ভিতর দিয়ে তরল পদার্থের প্রবাহের গতিবেগ মাটির ঔদক ঢালের সমানুপাতিক।'
অর্থাৎ, v varies as i
বা, v= ki
এখানে, v= বেগ
k= ভেদ্যতার সহগ
i= ঔদক ঢাল
ভেদ্যতার সহগকে k দ্বারা প্রকাশ করা হয়। এর এককঃ m/s.
বিশিষ্ট বিজ্ঞানী এলেন হ্যাজেন তাঁর অভিজ্ঞতালব্ধ নিম্নোক্ত সূত্রটি প্রদান করেছেনঃ
k= CD^2
এখানে, k= ভেদ্যতার সহগ
C= ধ্রুবক (এর মান সাধারণত ১০০ ধরা হয়)
D(10) = গোলকাকার মৃত্তিকা কণার কার্যকরী আকার (এই সূত্রের জন্য D(10) এর মান অবশ্যই সেন্টিমিটার এ নিতে হবে)
বীর বাহাদুর উশৈ সিং
বীর বাহাদুর উশৈ সিং (জন্ম: ১০ জানুয়ারি ১৯৬০) হলেন বাংলাদেশের একজন প্রখ্যাত রাজনীতিবিদ ও ৩০০ নং (বান্দরবান) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
বীর বাহাদুর উশৈ সিং ১৯৬০ সালের ১০ জানুয়ারী বান্দরবান পার্বত্য জেলায় জন্মগ্রহণ করেন। তার পিতার নাম লালমোহন বাহাদুর এবং মাতার নাম মা চয়ই।
১৯৬৫ সালে তার প্রাথমিক শিক্ষা জীবনের শুরু হয়। ১৯৭৬ সালে বান্দরবান সরকারী উচ্চ বিদ্যালয় থেকে এসএসসি পাশ করেন। উচ্চ মাধ্যমিক শিক্ষা গ্রহণের জন্য তিনি প্রথমে চট্টগ্রাম সরকারী কলেজে এবং পরে বান্দরবান সরকারী কলেজ থেকে এইচএসসি পাশ করেন। তিনি রাজশাহী বিশ্ববিদ্যালয় থেকে রাষ্ট্রবিজ্ঞানে স্নাতক (সম্মান) ও স্নাতকোত্তর ডিগ্রী লাভ করেন।
ছাত্র জীবনেই তিনি বাংলাদেশ ছাত্রলীগের রাজনীতির সঙ্গে সম্পৃক্ত হয়ে পড়েন। ছাত্র জীবনে তিনি বান্দরবান ছাত্রলীগের দপ্তর সম্পাদক ও বাংলাদেশ আওয়ামী যুবলীগের কেন্দ্রীয় কমিটির প্রেসিডিয়াম সদস্য নির্বাচিত হন। তিনি ১৯৭৯ সালে বান্দরবান পার্বত্য জেলা স্থানীয় সরকার পরিষদের সদস্য নির্বাচিত হন। তিনি ১৯৯২ সালে বান্দরবান জেলা আওয়ামীলীগের সাধারণ সম্পাদক ও পরবর্তীতে জেলা আওয়ামীলীগের সহ-সভাপতি হিসেবে দায়িত্ব পালন করেন।
বীর বাহাদুর ঊশৈসিং ১৯৯১ সালে জাতীয় সংসদ নির্বাচনে প্রথম বারের মত সংসদ সদস্য নির্বাচিত হন। এরপর ১৯৯৬ সালে সপ্তম জাতীয় সংসদ নির্বাচনে পুনরায় নির্বাচিত হন। তিনি ১৯৯৭ সালের ২ ডিসেম্বর শান্তি চুক্তির পূর্বে এ সংক্রান্ত সংলাপ কমিটির অন্যতম সদস্য এবং তৎকালীন সরকারের বেসামরিক বিমান ও পর্যটন মন্ত্রণালয় সম্পর্কিত সংসদীয় স্থায়ী কমিটির সভাপতি হিসেবে দায়িত্ব পালন করেন। ১৯৯৮ সালে উপমন্ত্রীর পদমর্যাদায় পার্বত্য চট্টগ্রাম উন্নয়ন বোর্ড, রাঙ্গামাটি-এর চেয়ারম্যানের দায়িত্ব পালন করেন।
তিনি ২০০১ সালে অষ্টম জাতীয় সংসদ নির্বাচনে তৃতীয়বারের মত নির্বাচিত হন। তিনি ২০০২ সালে বাংলাদেশ আওয়ামীলীগের কেন্দ্রীয় কমিটির সাংগঠনিক সম্পাদক এবং জাতীয় সংসদের বাংলাদেশ আওয়ামীলীগের সংসদীয় দলের হুইপ নির্বাচিত হন।
তিনি ২০০৮ সাালে নবম জাতীয় সংসদ নির্বাচনে চতুর্থবারের মত নির্বাচিত হন। এই সংসদে তিনি সংসদের সংসদ কমিটি এবং পার্বত্য চট্টগ্রাম বিষয়ক মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। এছাড়া তিনি এই সময় প্রতিমন্ত্রীর পদমর্যাদায় দ্বিতীয় বারের মত পার্বত্য চট্টগ্রাম উন্নয়ন বোর্ড, রাঙ্গামাটি-এর চেয়ারম্যানের দায়িত্ব পালন করেন।
২০১৪ সালে দশম জাতীয় সংসদ নির্বাচনে পঞ্চম বারের মত জাতীয় সংসদ সদস্য নির্বাচিত হন। এই সময় তিনি শেখ হাসিনার গঠিত মন্ত্রিসভায় পার্বত্য চট্টগ্রাম বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করেন।
রল্ফ গ্র্যান্ট
রল্ফ স্টুয়ার্ট গ্র্যান্ট (; জন্ম: ১৫ ডিসেম্বর, ১৯০৯ - মৃত্যু: ১৮ অক্টোবর, ১৯৭৭) ত্রিনিদাদের পোর্ট অব স্পেনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। এছাড়াও, ওয়েস্ট ইন্ডিজ দলের অধিনায়কের দায়িত্ব পালন করেছেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানের ভূমিকা পালন করতেন। পাশাপাশি ডানহাতে অফ ব্রেক বোলিংয়ে পারদর্শী ছিলেন রল্ফ গ্র্যান্ট।
কেমব্রিজ বিশ্ববিদ্যালয়ে অধ্যয়নকালে রল্ফকে খেলাধূলায় অনিয়মিতভাবে খেলায় অংশ নিতে দেখা যেতো। কেমব্রিজ বিশ্ববিদ্যালয় থেকে ব্লু লাভ করেন। তবে, স্বভাবজাত ক্রীড়াবিদ হিসেবে জাতীয় পর্যায়ে শৌখিন ফুটবলার হিসেবে খেলতেন ও দেশের পক্ষে হেভিওয়েট বক্সিংয়ে শিরোপাধারী ছিলেন।
১৯৩৩ সালে মূলতঃ দূর্দান্ত ফিল্ডিংয়ের কারণে দলে ঠাঁই হয় তাঁর। নিচেরসারিতে ব্যাট হাতে দক্ষতা দেখিয়েছেন। অক্সফোর্ডের প্রথম শীর্ষ চার ব্যাটসম্যানের তিনজনকে আউট করেন ৪৪ রানে। অত্যন্ত বিপজ্জ্বনক খেলোয়াড় এফ. জি. এইচ. চককে শর্ট লেগ অঞ্চলে দর্শনীয়ভাবে ক্যাচ তালুবন্দী করেন।
ওয়েস্ট ইন্ডিজে প্রত্যাবর্তন করে ১৯৩৪-৩৫ মৌসুমে এমসিসি দলের বিপক্ষে টেস্টে অংশ নেন। ১৯ আগস্ট, ১৯৩৫ তারিখে টেস্ট অভিষেক ঘটে রল্ফ গ্র্যান্টের। চতুর্থ টেস্টে নিজস্ব সর্বোচ্চ ৭৭ রান তুলেন।
১৯৩৯ সালে ইংল্যান্ড সফরে ওয়েস্ট ইন্ডিজ দলের অধিনায়ক মনোনীত হন। সহোদর জ্যাকি গ্র্যান্টের কাছ থেকে অধিনায়ক হিসেবে স্থলাভিষিক্ত হন। মধ্য-জুনে ব্যাটিংয়ে উদ্বোধনী জুটিতে জে. বি. স্টলমেয়ারের ছন্দ হারানোয় বেশ সাহসের সঙ্গে দায়িত্ব নিজ কাঁধে তুলে নেন। সফরের শেষ দিনগুলো পর্যন্ত তাঁর এ সফলতা অব্যাহত ছিল। মৌসুমে নিজস্ব সর্বোচ্চ ৯৫ রান তুলেন। ওল্ড ট্রাফোর্ড টেস্টে নিজের সেরা ইনিংস খেলেন। ইংরেজ দল ১৬৪/৭ ডিক্লেয়ার করলে আটত্রিশ মিনিটে ৫৬ রানের মধ্যে একাই করে ৪৭। তন্মধ্যে গডার্ডের বলে তিন ছক্কা হাঁকিয়েছিলেন। আউট হবার পর দর্শকেরা তাঁর প্রশংসা করে। ঐ দিনের শুরুতে তিনি হাটন ও হার্ডস্টাফকে ষোল রানে বিদায় করেন। অভিজ্ঞতার স্বল্প কারণ স্বত্ত্বেও প্রশংসনীয় নেতৃত্বের গুণাবলী তাঁর মধ্যে বহমান ছিল।
পরবর্তীকালে ক্রিকেট বিশেষজ্ঞরা রল্ফের অধিনায়ক হিসেবে মেনে নিতে পারেননি। দল নির্বাচকমণ্ডলী শ্বেতাঙ্গ অধিনায়ককে চাচ্ছিলেন যদিও রল্ফের এ যোগ্যতা ছিল।
রল্ফ ও জ্যাকি গ্র্যান্টের আরও দুই ভাই ছিল। তবে তাঁরা তাঁদের মতো টেস্ট ক্রিকেটে খেলার সুযোগ পাননি।
১৮ অক্টোবর, ১৯৭৭ তারিখে ৬৭ বছর বয়সে কানাডার ওকভিল এলাকায় তাঁর দেহাবসান ঘটে।
মৃত্তিকা বলবিদ্যা
মৃত্তিকা বলবিদ্যা (ইংরেজিঃ Soil Mechanics) মূলত পদার্থবিদ্যা ও ফলিত বলবিদ্যার একটি শাখা যা মৃত্তিকার আচরণ ও বৈশিষ্ট্য বর্ণনা করে। এটি প্রচলিত ধারার ‘কঠিন বস্তুর বলবিদ্যা’ ও ‘প্রবাহী বলবিদ্যা’ থেকে এ জন্য স্বতন্ত্র- কারণ, মাটিতে কেবল কঠিন মাটির দানা বা কেবল তরল পদার্থ উপস্থিত থাকে না; বরং বিচিত্র ধরনের প্রবাহী পদার্থ (যেমনঃ বায়ু ও পানি) এবং কঠিন পদার্থ (যেমনঃ কাদা, পলি, বালি ও গ্র্যাভেল) উপস্থিত থাকে। পাশাপাশি, মাটিতে বিভিন্ন রকমের জৈব ও অজৈব পদার্থও থাকে। মৃত্তিকা বলবিদ্যায় সমস্যা সমাধানকালে এ সব কিছুই বিবেচনায় নেয়া হয়। তাই, ‘মৃত্তিকা বলবিদ্যা’ এবং ‘শৈল বলবিদ্যা’ গতানুগতিক বলবিদ্যা থেকে স্বতন্ত্র। ভূ-কারিগরি প্রকৌশল (যা পুরকৌশলের একটি উপবিভাগ) এবং প্রকৌশলীয় ভূতত্ত্ববিদ্যা (যা কিনা ভূতত্ত্ববিদ্যার একটি উপবিভাগ) সহ বিভিন্ন ক্ষেত্রে তাত্ত্বিক বিশ্লেষণে মৃত্তিকা বলবিদ্যার প্রয়োগ রয়েছে।
বলবিদ্যা বিজ্ঞানের একটি প্রাচীন শাখা হলেও মৃত্তিকা বলবিদ্যা শাখাটি অধুনা প্রতিষ্ঠিত। মৃত্তিকা বলবিদ্যার সূচনা ১৯২৫ সালে কার্ল তারজাঘির হাত ধরে। তিনি মাটির কণাগুলোর আচরণ ও বৈশিষ্ট্য ব্যাখ্যায় বলবিদ্যার সফল প্রয়োগ করেন। ফলে, মৃত্তিকা বলবিদ্যা নামে বলবিদ্যার একটি স্বতন্ত্র শাখা প্রতিষ্ঠিত হয়। তাই কার্ল তারজাঘিকে মৃত্তিকা বলবিদ্যার জনক হিসেব অভিহিত করা হয়। কার্ল তারজাঘি কার্যকর পীড়নের মূলনীতিগুলো দাঁড় করান, এবং ব্যাখ্যা করেন যে, মাটির কৃন্তন শক্তিমাত্রা (Shear Strength) মূলত কার্যকর পীড়ন দ্বারাই নিয়ন্ত্রিত হয়। তারজাঘির আবিষ্কৃত তত্ত্বের মধ্যে আরো আছে -- মাটির ভারবহন ক্ষমতা সংক্রান্ত তত্ত্ব, এবং কর্দমাক্ত মাটির দৃঢ়ীকরণের দরুন মাটির দেবে যাওয়ার ঘটনা পূর্বাভাস ব্যাখ্যা করার তত্ত্বাদি।
মৃত্তিকা বলবিদ্যার আলোচ্যসূচির তালিকা বেশ দীর্ঘ। শাস্ত্রটিতে যে বিষয়গুলোর পাঠ দেয়া হয় সেগুলো হচ্ছে মূলত- ভূমণ্ডলের মাটির গঠন ও উপাদান; কঠিন মাটি-তরল পানি-গ্যাসীয় বায়ুর আন্তসম্পর্কীয় ত্রিদশাচিত্র, কার্যকরী চাপ, ছিদ্রস্থ পানির চাপ, কৈশিকতা, মাটির শ্রেণিবিন্যাস, ভেদ্যতা, মাটির দৃঢ়ীকরণ, মাটির সংনমন, কৃন্তন শক্তিমাত্রা, মাটির দৃঢ়তা।
পাহাড়ি এলাকা ও নদী তীরবর্তী ঢালুর জমির ক্ষেত্রে ঢালের স্থিতিশীলতা রক্ষা, অনুভূমিক মৃত্তিকা চাপ, বুনিয়াদের ভার বহন ক্ষমতা ইত্যাদি ক্ষেত্রে তাত্ত্বিক গবেষণা ও ব্যবহারিক প্রয়োগে মৃত্তিকা বলবিদ্যার রয়েছে ব্যাপক ভূমিকা।
ঊষাতন তালুকদার
ঊষাতন তালুকদার হলেন বাংলাদেশের পার্বত্য চট্টগ্রামের অধিবাসীদের অধিকার আদায়ের আন্দোলনের প্রথম সারির একজন নেতা, রাজনীতিবিদ এবং সংসদ সদস্য।
তার জন্ম ১৯৫০ সালের ৫ আগস্ট। বাবার সরকারি চাকরির সুবাদে তিনি পড়াশোনা করেছেন বাংলাদেশের বিভিন্ন শিক্ষা প্রতিষ্ঠানে। তিনি চট্টগ্রাম বিশ্ববিদ্যালয় থেকে রাজনীতি বিজ্ঞান বিভাগে স্নাতক (সম্মান) ডিগ্রি নেন। ছাত্রজীবনে স্কাউট আন্দোলনের সঙ্গে যুক্ত ছিলেন। ১৯৬৬ সালে পাকিস্তানের করাচিতে অনুষ্ঠিত চতুর্থ জাতীয় জাম্বুরিতে অংশ নিয়েছিলেন। বিশ্ববিদ্যালয়ে পড়ার সময় ইউওটিসির(ইউনিভার্সিটি অফিসার ট্রেনিং কর্পস) সঙ্গে যুক্ত ছিলেন। তিনি বিভিন্ন সামাজিক কাজের সঙ্গেও যুক্ত ছিলেন।
ঊষাতন তালুকদার ছাত্রজীবন থেকে রাজনীতির সঙ্গে জড়িত। তিনি পার্বত্য চট্টগ্রাম জনসংহতি সমিতির সহসভাপতি। তিনি ১৯৯৯ সাল থেকে পার্বত্য চট্টগ্রাম আঞ্চলিক পরিষদের সদস্য হিসেবে দায়িত্ব পালন করছেন। পার্বত্য চট্টগ্রাম আঞ্চলিক ক্রীড়া সংস্থার সহ-সভাপতি এবং হিন্দু বৌদ্ধ খ্রিষ্টান ঐক্য পরিষদের অন্যতম কেন্দ্রীয় সভাপতি। ২০০১ থেকে ২০০৬ সাল পর্যন্ত দুই মেয়াদে বাংলাদেশ রেড ক্রিসেন্ট সোসাইটির রাঙামাটি জেলা ইউনিটের সহসভাপতি ছিলেন। তিনি ২৯৯ নং (রাঙামাটি) আসন থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
কমলেশ নাগরকোটি
কমলেশ নাগরকোটি (জন্ম: ২৮ ডিসেম্বর ১৯৯৯) হচ্ছেন একজন ভারতীয় ক্রিকেটার। তিনি ২৬ শে ফেব্রুয়ারী ২০১৭ ২০১৬–১৭ বিজয় হাজারে ট্রফিতে রাজস্থান ক্রিকেট দলের হয়ে খেলার মাধ্যমে লিস্ট এ ক্রিকেটে অভিষেক করেন। দুই দিন পর, তিনি লিস্ট এ ক্রিকেটে রাজস্থান ক্রিকেট দলের হয়ে প্রথমবারের মতো হ্যাট্রিক করেন, উক্ত খেলাটি গুজরাত ক্রিকেট দলের বিরুদ্ধে সংঘটিত হয়েছিল।
নাগরকোটির বাবা ভারতীয় সেনাবাহিনীর একজন সুবেদার ছিলেন। তিনি তার অবসরকালীন সম্পদ ব্যবহার করে জয়পুরে একটি এক শয্যার বাড়ির অ্যাপার্টমেন্ট ক্রয় করেন যেন তার ছেলে ক্রিকেট খেলা শিখতে পারে। নাগরকোটির শৈশব কোচ ছিলেন সুরেন্দ্র সিং রাথোড়।
২০১৭ সালের ডিসেম্বরে, তিনি ২০১৮ আইসিসি অনূর্ধ্ব-১৯ ক্রিকেট বিশ্বকাপের জন্য ভারতীয় দলে স্থান পান। ২০১৮ সালে জানুয়ারিতে, তাকে কলকাতা নাইট রাইডার্স ₹৩.২ কোটি রুপিতে ক্রয় করে।
দুর্যোগ ঝুঁকি হ্রাস
দুর্যোগ ঝুঁকি হ্রাস (Disaster Risk Reduction অথবা DRR) দুর্যোগ ঝুঁকি শনাক্তকরণ, পরিমাপণ এবং কমানোর একটি শৃঙ্খলাবদ্ধ ব্যবস্থা। এর লক্ষ্য আর্থ-সামাজিক দুর্যোগজনিত দুর্বলতাকে কমানো। এছাড়াও এটি পরিবেশগত এবং অন্যান্য ঝুঁকি মকাবেলার চেষ্টা করে, যেগুলো পরিবেশের উপর প্রভাব ফেলে। এই নিবন্ধে দুর্যোগ ঝুঁকি হ্রাস মধ্য ৭০ এর দশকে প্রকাশিত পরিবেশ দুর্বলতার উপর ব্যাপকভাবে চালানো গবেষণার দ্বারা প্রবলভাবে প্রভাবিত হয়েছে। দুর্যোগ ঝুঁকি হ্রাস দুর্যোগ ও ত্রাণ সংস্থা এবং এধরনের যে প্রতিষ্ঠানগুলো আছে তাদের দায়িত্ব। দুর্যোগ ঝুঁকি হ্রাস এককালীন-প্রকল্প বা পার্শ্ব-প্রকল্প না হয়ে, এধরনের প্রতিষ্ঠানগুলো কিভাবে তাদের কর্মকাণ্ড পরিচালনা করবে তার অবিচ্ছেদ্য অংশ হওয়া উচিৎ। DRR এর পরিসর অনেক বিস্তৃত: এর কাজের ক্ষেত্র প্রচলিত জরুরী ব্যবস্থাপনার চেয়েও অনেক প্রশস্ত এবং গভীর। উন্নয়ন এবং মানবিক কর্মকাণ্ডের প্রতিটি শাখায় DRR এর ব্যাপারে উদ্যোগের সুযোগ রয়েছে।
দুর্যোগ ঝুঁকি হ্রাসের ক্ষেত্রে জাতিসংঘের সংস্থাগুলোর মধ্যে UNISDR (জাতিসঙ্ঘ দুর্যোগ ঝুঁকি হ্রাস দপ্তর) এবং UNDP (জাতিসঙ্ঘ উন্নয়ন কার্যক্রম)এর সংজ্ঞাটি DRR এর সবচেয়ে সাধারণ উদ্ধৃত সংজ্ঞা। সংজ্ঞাটি হলো: "টেকসই উন্নয়নের বিস্তৃত প্রেক্ষাপটের মধ্যে বিপদের প্রতিকূল প্রভাব এড়ানো (বাঁধা দেয়া) বা কমানোর (প্রশমন এবং প্রস্তুতি) জন্য ধারনাগত কাঠামোর উপাদান বিবেচনায় সমাজ জুড়ে পরিবেশগত দুর্বলতা এবং দুর্যোগ ঝুঁকি কমানোর সম্ভাবনা।"
বার্ষিক মানবিক সহায়তার জন্য বরাদ্দ প্রায় ১০ বিলিওন ডলারের মাত্র ৪% ব্যবহার করা হয় দুর্যোগ প্রতিরোধের জন্য, তারপরও দুর্যোগ ঝুঁকি হ্রাসের জন্য ব্যবহৃত প্রতিটি ডলার ৫ থেকে ১০ ডলার বাঁচিয়ে দেয় দুর্যোগের কারণে হওয়া অর্থনৈতিক ক্ষতির হাত থেকে।
২০১ গম্বুজ মসজিদ
২০১ গম্বুজ মসজিদ হলো পৃথিবীর সবচেয়ে বেশী গম্বুজ এবং দ্বিতীয় উচ্চতম মিনার বিশিষ্ট মসজিদ। এই মসজিদের নকশা করা হয়েছে ২০১টি গম্বুজ ও ৯টি মিনার দিয়ে সজ্জিত একটি পূর্নাঙ্গ মসজিদ কমপ্লেক্স হিসেবে। মসজিদটি এখনো নির্মাণাধীন।
২০১ গম্বুজ মসজিদ বাংলাদেশের টাঙ্গাইল জেলার গোপালপুর উপজেলার নগদা শিমলা ইউনিয়নের দক্ষিণ পাথালিয়া গ্রামে অবস্থিত।
২০১৩ সালের জানুয়ারি এই মসজিদ নির্মাণ কাজ শুরু হয়। মসজিদটি মুক্তিযোদ্ধা রফিকুল ইসলাম কল্যাণ ট্রাস্টের উদ্যোগে নির্মিত হচ্ছে। এ কাজের ভিত্তিপ্রস্থর স্থাপন করেন বীর মুক্তিযোদ্ধা রফিকুল ইসলাম কল্যাণ ট্রাস্টের প্রতিষ্ঠাতা চেয়ারম্যানের মা রিজিয়া খাতুন। মসজিদ নির্মাণে ব্যয় হবে আনুমানিক ১০০ কোটি টাকা। ২০১৭ সালে কাজ শেষ হওয়ার কথা থাকলেও নির্মাণ কাজ এখনো চলছে। নির্মাণ শেষ হলে কাবার ইমাম এসে নামাযের ইমামতি করে মসজিদটি উদ্বোধন করবেন। পৃথিবীর ইতিহাসে কখনো এত সংখ্যক গম্বুজ বিশিষ্ট মসজিদ তৈরী হয়নি।
অত্যন্ত দৃষ্টিনন্দন এই মসজিদের ছাদে ৮১ ফুট উচ্চতার একটি গম্বুজ রয়েছে। এই বড় গম্বুজের চারপাশে ছোট ছোট গম্বুজ আছে ২০০টি। এদের প্রত্যেকের উচ্চতা ১৭ ফুট। মূল মসজিদের চার কোণায় রয়েছে ৪টি মিনার। এদের প্রত্যেকের উচ্চতা ১০১ ফুট। পাশাপশি আরও চারটি মিনার আছে ৮১ ফুট উচ্চতার। সবচেয়ে উঁচু মিনারটি মসজিদের পাশেই অবস্থিত। এর উচ্চতা ৪৫১ ফুট। ১৪৪ ফুট দৈর্ঘ্য ও ১৪৪ ফুট প্রস্থের দ্বিতল এই মসজিদে একসঙ্গে প্রায় ১৫ হাজার মুসল্লি নামাজ আদায় করতে পারবেন। মসজিদের দেয়ালের টাইলসে অংকিত রয়েছে পূর্ণ পবিত্র কোরআন শরিফ। যে কেউ বসে বা দাঁড়িয়ে মসজিদের দেয়ালে অংকিত কোরআন শরিফ পড়তে পারবেন। মসজিদের প্রধান দরজা নির্মাণে ব্যবহার করা হবে ৫০ মণ পিতল। আজান দেওয়ার জন্য মসজিদের সবচেয়ে উঁচু মিনারে বানানো হবে। মসজিদটি সম্পুর্ন শিতাতপ নিয়ন্ত্রিত হলেও এতে সহস্রাধিক বৈদ্যুতিক পাখা যুক্ত করা হবে।
১৫ বিঘা জমির ওপর বিশাল মসজিদ ও মসজিদ কমপ্লেক্স অবস্থিত। মিহরাবের পাশে লাশ রাখার জন্য হিমাগার তৈরী করা হবে। এছাড়া মসজিদের পাশে নির্মাণ করা হবে আলাদা ভবন। ওই ভবনে থাকবে দুঃস্থ নারীদের জন্য বিনা মূল্যের হাসপাতাল, এতিমখানা, বৃদ্ধাশ্রম, দুঃস্থ মুক্তিযোদ্ধা ও তাদের পরিবারের পুর্নবাসনের ব্যবস্থা।
বিমানবন্দরের নিরাপত্তা
বিমানবন্দরের নিরাপত্তা বলতে বিমানবন্দর ব্যবহার করা যাত্রীদের, কর্মীদের এবং বিমানগুলোকে দুর্ঘটনাজনিত/ইচ্ছাকৃত ক্ষতি, অপরাধ ও অন্যান্য হুমকি থেকে রক্ষা করার উদ্দেশ্যে ব্যবহৃত কৌশল এবং পদ্ধতিগুলোকে বোঝায়।
বিমানচালনার নিরাপত্তা মানব ও বস্তুগত সম্পদের একটি সমন্বয় যা বেআইনি হস্তক্ষেপের বিরুদ্ধে বেসারমিক বিমানচালনাকে রক্ষা করে। সন্ত্রাসবাদ, নাশকতা, জীবন ও সম্পত্তির প্রতি হুমকিস্বরুপ কিছু, ভুয়া হুমকি ছড়ানো, বোমাহামলা ইত্যাদি বেআইনি হস্তক্ষেপের উদাহরণ।
প্রচুর মানুষ প্রতিদিন বিমানবন্দর দিয়ে যাতায়াত করে। এক জায়গায় এত বিপুল সংখ্যক মানুষের উপস্থিতির কারণে এটি সন্ত্রাসবাদসহ বিভিন্ন অপরাধমূলক কর্মকাণ্ডের সম্ভাব্য লক্ষ্য হিসেবে দাঁড়িয়েছে। একইভাবে বৃহৎ যাত্রীবাহী বিমানগুলোতে হওয়া প্রচুর মানুষের সমাবেশ, বিমানে আক্রমণের কারণে সম্ভাব্য মৃত্যুর উচ্চহার, অপহৃত বিমানকে মারাত্মক অস্ত্র হিসেবে ব্যবহারের ক্ষমতা সন্ত্রাসবাদের জন্য আকর্ষণীয় লক্ষ্য প্রদানে ভূমিকা রাখতে পারে।
পারমাণবিক, আণবিক, এবং আলোক পদার্থবিদ্যা
পারমাণবিক, আণবিক, এবং আলোক পদার্থবিদ্যা (এএমও) হলো বস্তু বস্তু এবং আলোক-বস্তু মিথস্ক্রিয়াসমূহের বিশ্লেষণ; এক বা গুটিকয়েক পরমাণুর স্কেলে এবং শক্তি স্কেলসমূহে কয়েক ইলেকট্রন ভোল্ট এর কাছাকাছি। এই তিনটি ক্ষেত্র নিবিড়ভাবে আন্তসম্পর্কিত। এএমও তত্ত্বে সনাতন, অর্ধসনাতন এবং কোয়ান্টাম প্রক্রিয়াসমূহ অন্তর্ভূক্ত রয়েছে। সাধারণত, নিঃসরণের তত্ত্ব এবং প্রয়োগসমূহ, শোষণ, উত্তেজিত পরমাণু ও অণু থেকে তড়িৎ চুম্বকীয় বিকিরণের (আলোক) বিক্ষেপণ, বর্ণালিবীক্ষণ যন্ত্রের বিশ্লেষণ, লেজার এবং মেজারের উৎপাদন, এবং বস্তু সাধারণের আলোক ধর্মাবলি, এই শ্রেণীকরণের মধ্যে পড়ে।
পারমাণবিক পদার্থবিদ্যা হলো এএমও এর একটি উপক্ষেত্র যেখানে পরমাণুকে ইলেকট্রনসমূহের এবং একটি পারমাণবিক নিউক্লিয়াসের একটি বিচ্ছিন্ন ব্যবস্থা হিসেবে আলোচনা করা হয়, অন্যদিকে আণবিক পদার্থবিদ্যা হলো অণুসমূহের গাঠনিক ধর্মাবলি অধ্যয়ন। আদর্শ ইংরেজীতে এটমিক এবং নিউক্লিয়ার সমার্থক ব্যবহারের কারণে পারমাণবিক পদার্থবিদ্যা শব্দটি সর্বদাই নিউক্লিয়ার শক্তি এবং নিউক্লিয়ার বোমাসমূহের সাথে সম্পর্কযুক্ত। যাইহোক, পদার্থবিদগণ পারমাণবিক পদার্থবিদ্যা — যা
রুমা থানা
রুমা থানা বাংলাদেশের বান্দরবান জেলার অন্তর্গত রুমা উপজেলার একটি থানা।
রুমা থানা গঠিত হয় ১৯৭৬ সালে।
রুমা উপজেলার ৪টি ইউনিয়নের প্রশাসনিক কার্যক্রম রুমা থানার আওতাধীন।
ঢাকা নগর ভবন
ঢাকা নগর ভবন ১৯৯৫ সালে সম্পন্ন একটি ভবন। এটি ঢাকা দক্ষিণ সিটি কর্পোরেশনের মেয়রের এবং সভা-সমাবেশ এবং অফিসের কার্যালয়। ভবনটি ঢাকা বিশ্ববিদ্যালয়ের ক্যাম্পাসের পিছনে, গোলাপশাহ সড়ক দ্বীপ থেকে পশ্চিমে প্রবাহিত হাফেজ্জী হুজুর সড়কে অবস্থিত।
ভবনটির নকশাকারী হলেন এ. ইমামুদ্দিন ও লাইলুন নাহার একরাম এবং এটি ১৯৯৫ সালে সম্পন্ন হয়েছিল। এটি ১৫ তলা একটি ভবন যার মধ্যে রয়েছে অফিস, একটি ব্যাংক, সভা কক্ষ, একটি যাদুঘর, ডাইনিং সুবিধা, একটি প্রার্থনা হল, মেয়র অফিস, এবং সাধারন মানুষের হল। ভবনটির প্রবেশদ্বার ও পিছনে প্রচুর কলাম এবং খিলানযুক্ত প্রবেশদ্বার রয়েছে। ভবনটি পূর্ব ও পশ্চিম ব্লকে বিভক্ত। উত্তর এবং দক্ষিণ মুখে ভবনের উপরে দুটি ঘড়ি আছে। ভবনটির সামনে একটি বাগান রয়েছে।
গ্যালেংগ্যা ইউনিয়ন
গ্যালেংগ্যা বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
গ্যালেংগ্যা ইউনিয়নের আয়তন ৩৫,২০০ একর (১৪২.৪৫ বর্গ কিলোমিটার)। এটি রুমা উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী গ্যালেংগ্যা ইউনিয়নের লোকসংখ্যা ৫,৮১৬ জন। এর মধ্যে পুরুষ ২,৯৯১ জন এবং মহিলা ২,৮২৫ জন।
রুমা উপজেলার দক্ষিণ-পশ্চিমাংশ জুড়ে গ্যালেংগ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে রেমাক্রীপ্রাংসা ইউনিয়ন ও রুমা সদর ইউনিয়ন; উত্তরে রুমা সদর ইউনিয়ন ও রোয়াংছড়ি উপজেলার তারাছা ইউনিয়ন; পশ্চিমে বান্দরবান সদর উপজেলার টংকাবতী ইউনিয়ন, লামা উপজেলার সরই ইউনিয়ন ও গজালিয়া ইউনিয়ন এবং দক্ষিণে থানচি উপজেলার বলিপাড়া ইউনিয়ন অবস্থিত।
গ্যালেংগ্যা ইউনিয়ন রুমা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ৪টি মৌজায় বিভক্ত।
ওয়ার্ডভিত্তিক এ ইউনিয়নের মৌজাগুলো হল:
গ্যালেংগ্যা ইউনিয়নের স্বাক্ষরতার হার ১৮.৭১%। এ ইউনিয়নে ১০টি প্রাথমিক বিদ্যালয় রয়েছে।
গ্যালেংগ্যা ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।
গ্যালেংগ্যা ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে গ্যালেংগ্যা খাল, সেপ্রু খাল এবং জামপুরা খাল।
গ্যালেংগ্যা ইউনিয়নের প্রধান বাজার হল গ্যালেংগ্যা বাজার।
রেমাক্রীপ্রাংসা ইউনিয়ন
রেমাক্রীপ্রাংসা বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
রেমাক্রীপ্রাংসা ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)। এটি রুমা উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী রেমাক্রীপ্রাংসা ইউনিয়নের লোকসংখ্যা ৫,৫৯৬ জন। এর মধ্যে পুরুষ ২,৮২৭ জন এবং মহিলা ২,৭৬৯ জন।
রুমা উপজেলার দক্ষিণ-পূর্বাংশে রেমাক্রীপ্রাংসা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে রুমা সদর ইউনিয়ন, পশ্চিমে রুমা সদর ইউনিয়ন ও গ্যালেংগ্যা ইউনিয়ন, দক্ষিণে থানচি উপজেলার বলিপাড়া ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।
রেমাক্রীপ্রাংসা ইউনিয়ন রুমা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ২টি মৌজায় বিভক্ত।
ওয়ার্ডভিত্তিক এ ইউনিয়নের মৌজাগুলো হল:
রেমাক্রীপ্রাংসা ইউনিয়নের স্বাক্ষরতার হার ১৫.৩২%। এ ইউনিয়নে ১টি নিম্ন মাধ্যমিক বিদ্যালয় ও ৩টি প্রাথমিক বিদ্যালয় রয়েছে।
রেমাক্রীপ্রাংসা ইউনিয়নে যোগাযোগের প্রধান সড়ক হল রুমা-রেমাক্রীপ্রাংসা সড়ক। প্রধান যোগাযোগ মাধ্যম চাঁদের গাড়ি।
কোচবিহার স্টেডিয়াম
কোচবিহার স্টেডিয়াম হল পশ্চিমবঙ্গের কোচবিহার শহরে অবস্থিত একটি বহুমুখী ক্রীড়াঙ্গন। মাঠটি মূলত ফুটবল, ক্রিকেট ও অন্যান্য ম্যাচের জন্য ব্যবহৃত হয়। দিবারাত্রি-ব্যাপী ম্যাচের সুবিধার্থে এই মাঠটিতে ফ্লাডলাইটের ব্যবস্থা রয়েছে। রঞ্জি ট্রফির ম্যাচগুলি আয়োজনের জন্য এই মাঠটি বিসিসিআই-এর মানদণ্ড অনুযায়ী নির্মিত হয়েছে। ২০০৮ সালে বিজয় মার্চেন্ট ট্রফির গুজরাট অনূর্ধ্ব-১৯ ও ঝাড়খণ্ড অনূর্ধ্ব-১৯ দলের মধ্যে একটি ম্যাচের মাধ্যমে এই স্টেডিয়ামটি উদ্বোধন করা হয়েছিল।
দই পুরি
দই পুরি হলো হালকা জলখাবার যা বিশেষভাবে মহারাষ্ট্র, ভারত রাজ্যে জনপ্রিয়। এই খাদ্যের পদ চাটের একটি রুপ এবং মুম্বই-এর শহরে উৎপত্তি করা হয়। এটি ছোট-পুরির খোলার (গোলগাপ্পা) সাথে পরিবেশন করা হয়, যা খাদ্য পানি পুরি থেকেও বেশি জনপ্রিয়। দই পুরি এবং পানি পুরি চাট প্রায়ই একই বিক্রেতা থেকে বিক্রি করা হয়।
গোলাকার, শক্ত, দমকা পুরির খোলা প্রথমে উপর থেকে ভাঙা হয় এবং আংশিকভাবে আলু অথবা ছোলার মিশ্রণ প্রধানত পুরে দেওয়া হয়। একটু অল্প পরিমাণ হলুদ গুঁড়া বা মরিচ গুঁড়া, অথবা উভয়ই স্বাদের জন্য দেওয়া হয়, পাশাপাশি এক চিমটি লবণও। মিষ্টি তেঁতুলের চাটনি এবং মসলাদার সবুজ চাটনি পরে খোলার মধ্যে ঢালা হয়, মিশ্রণের উপরে। শেষে, মিষ্টিযুক্ত পরিশ্রান্তকারী দই খোলার উপরে প্রচুরভাবে দেওয়া হয়, এবং সম্পূর্ণ উৎপাদিত বস্তুটি পিষান সেভ, "মুগ ডাল", ডালিম এবং ভালভাবে টুকরা করা ধনে পাতার ছিটানোর সাথে সুন্দর করে সাজানো হয়।
দই পুরি সাধারণত প্রতি থালায় ৫ থেকে ৬টা করে আসে। যেহেতু পানি পুরি সাধারণত একবারে এক টুকরা করে পরিবেশন করা হয়, এক থালায় অনেকগুলি দই পুরি প্রায়ই একত্রে পরিবেশন করা হয়। প্রতিটা দই পুরি পুরোটা খাওয়ার জন্য লক্ষ্য করা হয়, পানি পুরির মতো, যাতে এর মধ্যে স্বাদের বর্ণালী এবং গঠনবিন্যাস সব একসঙ্গে স্বাদ পাওয়া যেতে পারে।
ডিজিটাল মুদ্রার তালিকা
এটি বিভিন্ন ডিজিটাল মুদ্রার একটি সামগ্রিক তালিকা। এই তালিকাতে ক্রিপ্টোকারেন্সি ডিজিটাল মুদ্রা এবং অক্রিপ্টোকারেন্সি ডিজিটাল মুদ্রা উভয়ই অন্তর্ভুক্ত।
এটি কিছু ডিজিটাল মুদ্রার তালিকা, যেগুলো ক্রিপ্টোকারেন্সি নয়।
নাউকান জনগোষ্ঠী
নাউকান জনগোষ্ঠী, নাউকানস্কি নামেও পরিচিত, হচ্ছে সাইবেরীয় ইউপিক জনগোষ্ঠী এবং সাইবেরিয়ার একটি আদিবাসী। তারা রাশিয়ার পূর্বাঞ্চলে চুকোটকা স্বায়ত্তশাসিত অঞ্চলে বসবাস করে।
নাউকান ইউপিক ভাষাটি ইস্কিমো-আলেউট ভাষাগুলির একটি ইউপিক ভাষা। কিছু সংখ্যক লোক এই ভাষায় কথা বলে। অনেক নাউকান লোক এখন চুকচি ভাষায় কথা বলে।
রাঘব চট্টোপাধ্যায়
রাঘব চট্টোপাধ্যায় একজন ভারতীয় বাঙালি জনপ্রিয় গায়ক এবং সুরকার। তিনি বাংলা আধুনিক গান, রবীন্দ্রসঙ্গীত, নজরুলগীতি প্রভৃতি গেয়ে থাকেন। তিনি চলচ্চিত্রে নেপথ্য সঙ্গীতশিল্পী হিসাবেও কাজ করেছেন।
রাঘব চট্টোপাধ্যায়ের জন্ম ভারতের পশ্চিমবঙ্গ রাজ্যের নৈহাটির একটি বাঙালি পরিবারে। তিনি খুব ছোটবেলা থেকেই সঙ্গীতের প্রতি আকর্ষিত হন এবং নয় বছর বয়স থেকেই গিটার বাজাতে শুরু করেন। তাঁর মা শীলা চট্টোপাধ্যায় এবং মামারা ধ্রুপদী সঙ্গীতশিল্পী ছিলেন। তাঁর মা তাঁকে প্রাথমিক হিন্দুস্তানি সঙ্গীতের শিক্ষা দেন এবং ধ্রুপদী সঙ্গীতের প্রতি তাঁর আকর্ষণ জাগিয়ে তোলেন। এরপর তিনি বিষ্ণুপুর ঘরানার ডক্টর অমিয়রঞ্জন বন্দোপাধ্যায়ের কাছে সঙ্গীত শিক্ষা করেন। তারপর আরো সাত বছর সঙ্গীত রিসার্চ একাদেমিতে পণ্ডিত অজয় চক্রবর্তীর কাছে পাতিয়ালা ঘরানার ধ্রুপদী সঙ্গীতের শিক্ষা নেন। এরপরে তিনি উস্তাদ রশিদ খানের কাছে তাঁর হিন্দুস্তানি সঙ্গীতের শিক্ষা চালিয়ে যেতে থাকেন।
রাঘব চট্টোপাধ্যায় ১৯৯৬ খ্রিষ্টাব্দে এইচএমভি-এফএম আয়োজিত গোল্ডেন ট্যালেন্ট সার্চ প্রতিযোগিতায় প্রথম স্থান লাভ করেন। তিনি সঙ্গীত রিসার্চ একাদেমির স্কলারশিপও পান। এরপর থেকেই তিনি চলচ্চিত্র, টিভি সিরিয়াল এবং বিজ্ঞাপনের জন্য গাইতে শুরু করেন। তাঁর প্রথম দিকের চলচ্চিত্রগুলির মধ্যে ছিল 'মায়ার বন্ধন', 'এই টুকু ভালোবাসা'। টিভি সিরিয়ালের মধ্যে ছিল 'কাঁটা তারের বেড়া', 'পাঁচতারা', 'এক চিলতে রোদ্দুর' প্রভৃতি। তিনি জনপ্রিয় টিভি চ্যানেল যেমন ই-টিভি, আলফা, তারা ও আকাশ বাংলা চ্যানেলে বিজ্ঞাপনের জন্য গান গান। তিনি ২০০২ খ্রিষ্টাব্দে হিন্দি দেবদাস চলচ্চিত্রে গান গেয়েছিলেন।
রাঘব চট্টোপাধ্যায়ের প্রথম বাংলা ক্যাসেট অ্যালবাম ছিল 'ভোরের আলো'। তাঁর প্রথম হিন্দি একক অ্যালবাম 'রিস্তা' কসমিক মিউজিক থেকে প্রকাশিত হয়।